《答霍益芳自山中寄怀》
明代·卢龙云

名山多副墨，水石更堪娱。嗜古翻成癖，探奇却类迂。

我犹淹拙宦，君亦著潜夫。意气应相许，何能学破觚。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。